ששון אהרוני

ששון אהרוני הוא ספורטאי ספורט נכים ישראלי. התחרה בחמש תחרויות אולימפיאדת הנכים.

בצעירותו חלה בשיתוק ילדים והחל להתאמן במרכז הספורט לנכים. שנים ארוכות היה אלוף ישראל בסיוף בכיסאות גלגלים ויצא לתחרויות בינלאומיות.

באולימפיאדת הנכים תל אביב (1968) התחרה בשתי תחרויות סיף, באחת זכה במדליית כסף ובשנייה לא העפיל לגמר.

באולימפיאדת הנכים טורונטו (1976) התחרה בשתי תחרויות סיף, אחת מהן סיים במקום החמישי ובשנייה לא העפיל לגמר.

באולימפיאדת הנכים ארנהם (1980) התחרה בסיף ודורג במקום השישי. עם נבחרת כדורסל כיסאות גלגלים היה שותף לזכייה במדליית זהב.

באולימפיאדת הנכים ניו יורק וסטוק מנדוויל (1984) זכה במדליית כסף בתחרות הסיף.

באולימפיאדת הנכים סיאול (1988) התחרה בטניס כיסאות גלגלים והפסיד בחצי הגמר. באותה שנה היה ממקימי ההתאחדות העולמית לטניס כיסאות גלגלים וכיהן בה כסגן נשיא ההתאחדות.

ששון היה נשוי בעבר לספורטאית ספורט נכים תקווה אהרוני להם שני ילדים משותפים: בנם, הזמר חן אהרוני וביתם, ליאן.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

טניסאים נכים ישראלים
ספורטאים פאראלימפיים ישראלים
מדליסטים פאראלימפיים ישראלים
אלופים פאראלימפיים ישראלים
סייפים ישראלים באולימפיאדת הנכים תל אביב (1968)
סייפים ישראלים באולימפיאדת הנכים טורונטו (1976)
כדורסלנים ישראלים במשחקים הפאראלימפיים ארנהם (1980)
סייפים ישראלים במשחקים הפאראלימפיים ארנהם (1980)
סייפים ישראלים במשחקים הפאראלימפיים ניו יורק וסטוק מנדוויל (1984)
ספורטאים ישראלים במשחקים הפאראלימפיים סיאול (1988)
טניסאים פאראלימפיים
סייפים נכים ישראלים
ישראלים שנולדו במאה ה-20
נפגעי פוליו ישראלים
ספורטאי איל"ן